Línubátnum Hamri SH 244 verður breytt nú í desember og janúar . Sett verður línubeitningarvél af Mustad-gerð um borð í bátinn . Þar með verður horfið frá því að gera bátinn út með handbeittri línu . Útgerðin Sjávariðjan í Rifi gerir þetta til að draga úr rekstrarkostnaði og eiga þess kost að geta sent bátinn lengra á haf út eftir betri fiski . Breytingarnar leiða til þess að fyrirtækið verður stækkað um fimm beitningarmenn í landi en fjölga verður í áhöfn bátsins . Hamar SH 244 verður 50 ára gamalt skip á næsta ári . Hann hefur verið í eigu sömu útgerðar síðan 1972 . „ Draumurinn hefði kannski verið að yngja upp og kaupa nýrra skip en núverandi staða í aflaheimildum leyfir það ekki . Þrátt fyrir þennan aldur þá er báturinn samt í topp standi , “ segir Alexander Kristinsson framleiðslustjóri hjá Sjávariðjunni .